fuscescens. Faciei tenuis barba cana, nigris setis mixta, nonnullis in mento albis. Supercilia 
tenuia nigra, nonnulla sesquipollicaria, prope basin fusco maculata. Aures sordide carneae, totae 
mystacibus involutae, albis pilis ciliatae. Uraei et caudae pili semipollicares, aut vix pollicares, 
illi albi, hi nigro variegati, versus apicem caudae sesquipollicares et fere tripollicares. Manuum 
pili basi et apice albi, maculis mediis 5 nigris, 4 albis variegati. Iubae pili basi longius cinerei, 
maculis 11. Cauda teres aequabilis dimidia corporis longitudine, apicem versus parum gracilior. 
Clunes nudae, sanguineo carneae, tubere Ischii calloso. Natium nuditas 3 \ pollices ultra callum 
protensa, orbicularis. Yola manuum fuscescente carnea. — Captivum saevum animal et atrox, 
nunquam familiare, vincto ore verberibus ad varias pueriles, lascivas turpesque artes a circulatori- 
bus cogitur. Tiioth et Cynocephalus Antiquorum! 
Feminae adultae: 
Magnitudine Marem aequat, colore piloque valde differt. Pilus ubique olivaceo et brunneo 
variegatus, interdum virescens. Mystaces parvae, aures non involventes, concolores, aut pallidiores. 
Iubae vestigium non omnino deest, sed villum longum efficit, nec in pallioli formam abit. Pilus 
eius ad Ursi pilum propius accedit, nec ad Leonis, cui propior Mas est. Gula cum pectore 
parum pilosa, interdum nuda, cute pectoris et abdominis livida. Manus reliquis paullo obscuriores 
pilos gerunt, praecipue vero anteriores. Feminae vetulae irregularem canitiem in stethiaeo prae 
se ferebant. Facies manusque, veluti apud mares, cute sordide carnea obductae; clunes nudae 
sanguineo -carneae, tubere ischiadico calloso. Menstruatur et oestri tempore genitalia externa 
valde tumentia sanguinea cernuntur, quod pro hernia veteres et recentiores, imo pro charactere 
alius speciei habuerunt, quod vero Herrmann et post eum G. Cuvier bene explicaverunt 
(Herrmann Obs. zool. 1804 pag. 2.). Saevum animal, sed Mare adulto mitius, multo frequentius 
a circulatoribus instructum, ante pubertatem mitissimum. Sphinx Antiquorum! 
Catulorum sesquipedalium: 
Indole mitissimi sint; dorso toto fusci, ventre pallidiores, iubae et mystacis vestigiis nullis, 
pilis aequaliter hirti, hinc a Mare adulto habitu, colore, magnitudine et indole quam maxime 
diversi. Manus supra obscuriores, nigro variegatae; pedes supra obscurius fuscescunt, colore 
parum saturatiore. Supercilia nigra, basi fulva, lineam levem pallentem in crista frontali 
largiuntur. Caudae basis obscurius fusca, apex flocco clavatus, quadripollicari longitudine albi- 
cans. Aurium cilia albent. Iugulum et pectus parcius pilosa. Iridis color, ut in adultis. 
Rostrum brevius magis acutum cuteque fuscescens, oculorum area carnea. Yolae et aures rostri 
colore. Mitissima animalia semper ludunt, semper iocosa, saevitatis parentum, propriaeque 
futurae, ne umbram quidem prae se ferunt, amabilia. 
Catuli feminei a masculis donec primos dentes servant non differunt, mutatis vero hisce 
iuba Maribus crescit pilusque cinereum colorem induit. Simul qui mites antea fuerunt atrociter 
saeviunt. Feminae sesquipedales menstruantur et concipere videntur antequam adoleverunt. Ya- 
riae enim magnitudinis matres catulis onustos in gregibus vidimus. Hobd Ludolfi! Yulgaris 
mocchensis species, et altera habessinica Yalentiae II. 481! Tota Saltii! 
Hempr. et Eiirens. Mammalia II. 
